paragraph_text: Michael Thackwell (Papakura, Auckland, Novi Zeland, 30. ožujka 1961.) je bivši novozelandski vozač automobilističkih utrka. Godine 1979. osvojio je treće mjesto u Britanskoj Formuli 3 za momčad March Engineering.<small><ref> Vandervell British F3 Championship 1979 standings - Driver Database. Pristupljeno 22. rujna 2021.</small> U Europskoj Formuli 2 se natjecao od 1980. do 1984. gdje je upisao ukupno devet pobjeda. Nakon što je 1983. osvojio titulu viceprvaka za Ralt Racing,<small><ref> Formula 2 Europe 1983 standings - Driver Database. Pristupljeno 22. rujna 2021.</small> za istu je momčad sljedeće 1984. osvojio naslov prvaka.<small><ref> Formula 2 Europe 1984 standings - Driver Database. Pristupljeno 22. rujna 2021.</small> Godine 1985. osvojio je naslov viceprvaka u Formuli 3000, također za momčad Ralt Racing.<small><ref> European Formula 3000 Championship 1985 standings - Driver Database. Pristupljeno 22. rujna 2021.</small> U Formuli 1 je nastupao 1980. i 1984. Debitirao je na Velikoj nagradi Nizozemske 1980. na Zandvoortu. Thackwell je na tu utrku stigao kao Tyrrellov mladi vozač i gledatelj, a onda ga je Jackie Oliver nakon prvog treninga pozvao da vozi Arrowsov bolid umjesto Jochena Massa, koji se ozlijedio na prethodnoj Velikoj nagradi Austrije. Thackwell je prihvatio poziv, no nije se uspio kvalificirati za utrku.<small><ref> 1980 Dutch Grand Prix F1 qualification results - Stats F1. Pristupljeno 22. rujna 2021.</small>